במשרד חושדים כי חולי חצבת שהיו על טיסות שהגיעו לישראל, הדביקו נוסעים אחרים וקוראים להם להיבדק ולהתחסן מפני המחלה.

במשרד הבריאות מזהירים כי קיים חשש לחצבת בכמה טיסות שנחתו בישראל באחרונה.

מדובר בשתי טיסות שהגיעו לישראל ביום רביעי שעבר. טיסה אחת של חברת התעופה האוקראינית שמספרה היה PS101 ובטיסה נוספת, מספר 779 של אותה החברה.

במשרד אומרים כי מי ששהה באותן טיסות ומצוי בקבוצת הסיכון להידבקות בחצבת, נקרא להתייעץ באופן מיידי עם רופא ואף לקבל חיסון במידת הצורך.

עוד אומרים כי קיים חשש סביר שאם היה חולה בחצבת על הטיסה הוא היה יכול להדביק נוסעים אחרים.

בנוסף הומלץ כי נוסעים ששהו בטיסות אלה ויחלו במחלות עם חום במהלך השבועיים הקרובים יפנו באופן מייד לרופא למעקב ולקבלת טיפול וידווחו כי שהו בטיסה עם חולה בחצבת.